Rokers ondersteunings groep - BibleForums Christian Message Board
Rokers ondersteunings groep
Hallo almal, ek is 'n roker wat al 'n paar keer probeer het om op te hou rook en julle weet, daar is geen ondersteunings groepe vir rokers wat probeer ophou rook nie. So, toe dog ek hoekom nie hier nie. Om te begin wil ek vir die van julle wat opgehou het en nog vasbyt vra om te kom vertel hoe om dit te doen. Ek is geen ekspert nie en ook nie 'n siekundige of terapeut of dier voege nie maar as enige een voel dit raak te veel kom los 'n boodskap hier en ek sal altyd probeer om dit so gou moontlik te antwoord en dalk bystaan met gebed of 'n bemoedigende woord. As daar enige van julle is wat die kennis het wil ek vra dat julle ook sal help. Kom ons ondersteun mekaar en vertel van ons ondervindinge in die gebied. Ek hoop om sommer baie poste op die draad te kry. Dankie by voorbaat!
Tags: hulp, ophou, rokers
Vra maar as dit sukkel, intussen dink ek sal jy baie gebede kry vir krag en genade om te kan ophou.
Geluk met jou besluit om op te hou rook. Ek is bevrees ek het nie veel raad om te gee oor hoe ek opgehou het nie. Ek het besluit om op te hou en het opgehou. Al meer as 4 jaar gelede... Ek glo dis net 'n geval van "mind over matter". Maar ek weet in die praktyk is dit nie altyd so maklik nie want dan sou almal so maklik kon ophou, né. Ek het vir 'n paar mense al hierdie link gegee en sal graag wil hê dat jy dit sal uittoets. http://www.settingcaptivesfree.com/home/ Jy kry 'n mentor wat jou daagliks ondersteun wat dieselfde verslawing as jy oorwin het terwyl jy deur 'n bybelstudie-gebasseerde kursus werk. Dit kos 'n bietjie tyd en moeite van jou kant af maar lewer resultate wat die opoffering werd is. Laat weet my asseblief wat jy dink en hoe dit gaan. En ek plaas jou op my gebedslys.... Sterkte!!
Ek wil baie graag saam met jou hier inspring........Ek is ook 'n roker vir die afgelope 20 jaar......ja ek het op 'n baie, baie vroee ouderdom begin, maar weet daar is ook 'n tyd om op te hou....Ek het nou al 'n paar dae probeer ophou, maar natuurlik ook sonder sukses. Soms is dit nogal moeilik want ek wil nie hê familie lede moet sien hoe ek sukkel en elke keer maar net terug val nie.......
Een ding wat ek wel weet, is dat ons baie maal 'n verlsawing met soetigheid wil vervang, en ek het deur rehablilitaise sentrums geleer, dat dit juis hierdie soetigheid wat ons so eet is, wat "cravings" vinniger aanbring......Ek weet nie presies hoe dit werk nie, maar het dit voorheen op die proef gestel, en wanneer ek soetigheid vermy, is die lus vir rook al hoe minder. Ek is beslis nie 'n kenner op die gebied van hoe om op te hou rook nie, anders sou ek seker lankal opgehou het.
Ek dink die ding wat dit so moeilik maak om op te hou met rook, is omdat dit sosiaal aanvaarbaar is by ander, en dat mense nie altyd 'n probleem met 'n roker het nie. Wat my wel pla die afgelope tyd, is dat ons liggame aan Christus behoort, en dat ons wel soos ons weet hierdie tempel stelselmatig verwoes......ek weet ook dat ek God moet eer met my liggaam, en daarom is ek ook opsoek na hulp om Hom meer te eer, deur op te hou met rook.........
Dankie vir die draad wat jy oopgemaak het. Daardie link wat Lanie gegee het, is beslis die moeite werd om te volg, ek het ook aan die program deelgeneem, en sommer baie geleer!
Soos alles in ons lewens, né Manie. Alles wat ons doen moet God verheerlik!
so 'n ruk gelede kyk manlief mos 'n sitcom - dink dit was George Lopez ( ja,ja, heel unspiritual, maar " the Lord works in mysterious ways".... dan nie ?? ... ) ... dit was 'n komedie waar 'n klomp werkers moes ophou rook om hulle mediese voordele te behou ( of so iets ) .... hulle kry toe 'n terapeut in wat verduidelik dat hulle moet soek wat die "trigger" is vir die rokery - wat maak hulle wil rook? ...... dit sit my toe aan die dink....
.... my rokery was my wegkomkans vir al die verkeerde redes, en toe dit my tref, was dit seker maklikker......